Ja es pot sol·licitar el vot per correu per a les eleccions del 20D
2025-07-24

Aquelles persones que no puguen desplaçar-se fins al seu col·legi electoral el pròxim 20 de desembre per a exercir el seu dret al vot, ja poden sol·licitar en les oficines de Correus el vot per aquest mitjà.

El termini per sol·licitar el vot per correu finalitza el 10 de desembre i és tan senzill com acostar-se a una oficina de Correus i sol·licitar l’imprés corresponent. Una vegada sol·licitat, Correus remet la sol·licitud a l’Oficina del Cens Electoral que enviarà, per correu certificat al domicili indicat, un sobre amb les paperetes i els sobres de votació, el certificat d’inscripció del cens i un sobre en el qual figura l’adreça de la Mesa Electoral en la qual correspon votar. Tota aquesta documentació estarà acompanyada d’un full explicatiu que facilitarà en tot el possible el vot per correu.

El vot per correu es pot remetre fins al 16 de desembre per correu certificat, de manera gratuïta.